ÅR C

**6. ALMINDELIGE SØNDAG**

P: Kære brødre og søstre! Gud hjælper dem, der sætter deres lid til ham. Lad os derfor ikke kun stole på vore egne kræfter, men bære vore bønner frem for Gud:

1. For alle, som har fået lederansvar i Kirken,

 at de aldrig må stole på ydre tryghed, magt og rigdom,

 men have deres styrke i Gud.

 Derom beder vi.

A: Herre, hør vor bøn.

2. For dem, som har ansvar

 for at skaffe fred og retfærdighed i verden,

 at de midt i deres arbejde

 med at skabe hensigtsmæssige ordninger

 må have den dybeste tillid til Guds omsorg for verden.

 Derom beder vi.

A: Herre, hør vor bøn.

3. For de fattige, sultende og sørgende,

 at de alligevel må holde fast i troen og opleve saligheden.

 Derom beder vi.

A: Herre, hør vor bøn.

4. For os selv, når vi udsættes for foragt, modstand og modgang,

 at vi ikke må miste vores løn i himlen.

 Derom beder vi.

A: Herre, hør vor bøn.

P: Almægtige Gud, himmelske Fader,

 vi sætter vor lid til dig.

 Lad os mærke, at din styrke og velsignelse

 er meget mere værd end menneskelig kraft.

 Ved Kristus, vor Herre.

A: Amen.